CELEX: 21996D0724(01)
Language: da
Date: 1996-06-20 00:00:00
Title: Afgørelse nr. 1/96 truffet af Samarbejdsudvalget EF-San Marino den 20. juni 1996 om ændring af afgørelse nr. 1/93 om fastsættelse af de nærmere bestemmelser for overdragelsen til San Marinos statskasse af importafgifter, som Fællesskabet opkræver for Republikken San Marinos regning

Avis juridique important

|

21996D0724(01)

Afgørelse nr. 1/96 truffet af Samarbejdsudvalget EF-San Marino den 20. juni 1996 om ændring af afgørelse nr. 1/93 om fastsættelse af de nærmere bestemmelser for overdragelsen til San Marinos statskasse af importafgifter, som Fællesskabet opkræver for Republikken San Marinos regning  

EF-Tidende nr. L 184 af 24/07/1996 s. 0035 - 0036

AFGØRELSE Nr. 1/96 TRUFFET AF SAMARBEJDSUDVALGET EF-SAN MARINO den 20. juni 1996 om ændring af afgørelse nr. 1/93 om fastsættelse af de nærmere bestemmelser for overdragelsen til San Marinos statskasse af importafgifter, som Fællesskabet opkræver for Republikken San Marinos regning (96/445/EF) SAMARBEJDSUDVALGET HAR -under henvisning til interimsaftalen om handel og toldunion mellem Det Europæiske Økonomiske Fællesskab og Republikken San Marino (1), særlig artikel 7, stk. 3, ogud fra følgende betragtninger:Ved afgørelse nr. 1/93 truffet af Samarbejdsudvalget EØF-San Marino af 27. juli 1993 om fastsættelse af de nærmere bestemmelser for overdragelsen til San Marinos statskasse af importafgifter, som Fællesskabet opkræver for Republikken San Marinos regning (2), indførtes den procedure, der skal følges ved fastlæggelsen af, kontrollen med og overdragelsen til San Marinos myndigheder af de importafgifter, der opkræves på varer bestemt for dette land;der bør anføres nærmere bestemmelser for fastlæggelse af importafgifterne på produkter eller varer, for hvilke der er opstået en toldskyld i henhold til proceduren for aktiv forædling, suspensionsordningen, jf. artikel 114-129 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (3), eller i henhold til proceduren for midlertidig indførsel, jf. artikel 137-144 i nævnte forordning -TRUFFET FØLGENDE AFGØRELSE:Artikel 1 Afgørelse nr. 1/93 ændres således:1) Artikel 1, litra b), affattes således:»b) kun de afgifter, der fastlægges af de toldsatser, som er anført i bilaget til aftalen, opføres i førnævnte regnskab. Disse afgifter opføres kun, for så vidt eksemplar nr. 5 af dokument T2 SM eller genparten af dokument T2 L SM, der tjener som dokumentation for, at de pågældende varer er ankommet til San Marino, er påtegnet af Republikken San Marinos toldmyndigheder og behørigt forelagt for det toldsted, der har udstedt den, jf. dog artikel 1a.«2) Følgende artikel indsættes:»Artikel 1aVed anvendelse af proceduren for aktiv forædling, jf. artikel 114-129 i forordning (EØF) nr. 2913/92 eller proceduren for midlertidig indførsel, jf. artikel 137-144 i samme forordning, opfører de toldsteder, som er anført i bilaget til aftalen, de fastlagte afgifter i det regnskab, som er omhandlet i artikel 1, litra a), når:a) eksemplar nr. 5 af dokument T2 SM eller genparten af dokument T2 L SM, der er udstedt med henblik herpå, og som tjener som dokumentation for, hvilke mængder forædlingsprodukter eller varer i uforandret stand der er afsat inden for San Marinos område, efter proceduren for aktiv forædling, suspensionsordningen, er påtegnet af Republikken San Marinos toldmyndigheder og behørigt forelagt for det toldsted, der har udstedt denb) en bekræftet genpart af det tolddokument, på grundlag af hvilket indførselsvarerne er blevet henført under proceduren, og som tjener som dokumentation for, at indførselsvarerne er anvendt inden for San Marinos område, efter afslutningen af proceduren for midlertidig indførsel er påtegnet af Republikken San Marinos toldmyndigheder og behørigt forelagt for det toldsted, som har bevilget den pågældende toldprocedure af økonomisk betydning.«Artikel 2 Denne afgørelse træder i kraft den første dag i måneden efter måneden for dens vedtagelse.Udfærdiget i Bruxelles, den 20. juni 1996.For SamarbejdsudvalgetS. ABOUFormand(1) EFT nr. L 359 af 9. 12. 1992, s. 14.(2) EFT nr. L 208 af 19. 8. 1993, s. 38.(3) EFT nr. L 302 af 19. 10. 1992, s. 1. Forordningen er ændret ved tiltrædelsesakten af 1994.